Першапачаткова вадасховішча называлася Ганалесам – як вёска, што стаяла на яго беразе. Але памеры новага вадаёма былі велізарныя, таму за ім замацавалася назва Мінскае мора. З ім звязана некалькі легенд і цікавых гісторый. Так, падчас будаўніцтва вадасховішча на Захадзе хадзілі чуткі, што Саветы будуюць пад Мінскам глыбокае вадасховішча для выпрабавання атамных падводных лодак.